經數: 一七三三

經名: 華嚴經探玄記卷第六

頁數: 二二一

上              欄

在因時亦同作此. 安人淨戒乃至涅槃故

云離諸非行. 下傷已不及行之太晩. 由我

無知昔來不作. 今始方爲. 猶恨遲耳. 三

依標順益中亦三. 初總明得平等法爲說

除倒. 二不離衆生下辨釋倒相. 卽是平等.

三悟一切法下明觀解之益. 第二中衆生是

依他緣起性. [&FFFF]#倒是妄想所執性. 謂依似

執實. 不離生有倒依執似起. 不離倒

有生. 二倒能起生倒內無生. 生能起倒生

內無倒. 三倒從生起而非生. 生從倒有而

非倒. 四卽生非倒. 倒非內. 離生無倒. 倒

非外. 五生亦爾. 相依相奪俱非內外. 空無

所有下類餘一切法. 皆是虛妄不實. 三觀益

中. 先自知之益. 未度下化他益. 於中九句.

一令度苦. 二令脫集. 三授與戒學. 四與

定學. 五與慧學. 六令離[&FFFF]#惑. 七細習亦盡

故云淸淨. 八令得涅槃. 九得菩提. 第三攝

善戒中五. 一起願心修善上順故令佛喜.

二出所喜事成就佛因安住佛果. 三成觀

解謂覺衆生平等了法亦空. 四遠離染障.

於中離惡是捨業障餘是煩惱. 五成就淨

德. 初句是因. 悉得下成果. 初得敎智. 後空

慧是證智

第三無□恨行卽是忍度. 亦作五門. 一體性

者. 瑜伽論云. 忍有三種. 一耐怨害忍. 以無

□善根相應慧數爲體緣衆生爲境. 二安

受苦忍. 以精進相應慧數爲體緣法爲境.

三法思勝解忍. 以定慧二數爲體緣無法

爲境. 以正智入觀境智同如故. 又通論四

中              欄

法爲體. 初無嗔. 次勤. 後慧幷思. 是三業通前

故也. 又起信論知法性體無嗔離惱故隨順

修行忍波羅蜜  二修忍方便者約初忍. 莊

嚴論云. 由三思五想卽能忍受. 三思者. 一

思他毁我是我自業. 若報卽重自造苦苦不

由於他. 二思彼我俱行苦. 以彼無知於苦

加苦. 我今有知云何復爾. 三思聲聞自利

尙不以苦加人菩薩利他豈得以苦加物.

五想者. 一修本親想. 一切衆生久來無非

親屬故. 二修法想. 打罵者不可得故. 三修

無常想. 衆生性是死法尙不應嗔. 肉加害.

故四修苦想. 衆生不離三苦. 止應令離不

應加. 故五修攝取想. 本願令樂不令苦

故. 又智論云. 若被毁害但思對治法不應

起瞋. 如遭風雨但心遮法而1不嗔之.

廣如智論有多門辨  三種類者. 或唯一.

謂忍度. 或二. 智論云一衆生忍二法忍. 或三.

如前. 或五. 謂信忍等. 或十如下十忍品及

離世間品說  四□密者. 商主經云. 又問文

殊汝有嗔□心耶. 答言如是. 又問何故. 答

寧不嗔心. 是不愛耶. 答言如是. 文殊言. 我

於煩惱二乘無有愛念. 以是義故我有嗔

心. 餘門如別說(云云). 五釋文中. 釋內初標行

顯意. 二菩薩成就下對緣辨相. 前中初一句

總以標擧. 謙卑下別顯. 先顯自行. 後敎人.

前中先約三業性有忍2想. 謂自謙敬他是

心忍相. 和顔是身忍相. 愛語是口忍相. 下約

離三毒現成忍相. 初約離嗔. 謂不自害

等. 自有苦事不能安忍. 自刑害等. 違安苦

下              欄

忍行. 於怨不加名不害他. 此是耐怨忍雙

辨前二故云俱也. 智論有二忍. 一於違能

忍. 二於順能忍. 上是違忍. 二約離貪. 於順

能忍. 謂不爲名3利起慢自高傲他及俱

□可知. 三約離癡. 不言自是離慢也. 不

虛是他離諂也. 雙離不俱也. 又於所作自

不言是. 於所愛處不4言是彼是. 二俱捨

不言兩是. 此是法思忍相. 又釋. 約三業. 初

由和顔故不害. 次由謙卑故不擧. 後由愛

語故不是也. 二敎他5化亦是顯意. 爲欲

敎人斷惡先自修忍. 於中先敎離過. 二以

大忍下成治行. 謂具三忍治三毒等故云

大忍. 二對緣辨忍行相. 謂難忍能忍. 於中

有二. 先廣擧害辱. 二於辱能忍. 前中四. 一

多衆生. 二多罵辱. 三多傷害. 四經多劫. 此

難忍也. 二安心能忍. 於中亦四. 一深見嗔

過忍. 二思往勵今忍. 三身苦俱空忍. 四同

佛攝生忍. 初中遭苦生□. 6反擧不忍. 下

彰其過有八句. 初七失自行過. 於中. 一

不自調心過. 二不護身口過. 此二無戒失.

三明無慧由7瞋覆心不見法理名不

明了. 四由瞋暄心令不寂靜. 此障修定方

便. 五障修正定. 六行虛非實過. 上是妨善

失. 七增惡過. 謂由自愛身不受他侵故致

瞋惱以增惡業. 下明失利他過. 何能令

喜明無始善. 而得度脫明無終利. 第二思

往自勵中. 謂自思於往昔因護此身心. 起

諍造惡受苦無窮. 今若不忍更重增苦. 多

劫無憩. 以此自勵令心喜忍. 又釋. 由我

經數: 一七三三

經名: 華嚴經探玄記卷第六

頁數: 二二二

上              欄

有此身心爲苦因故. 令他得有所惱害

事. 苦本在已. 何不自責. 故涅槃經云. 1因

手刀杖及以我身故得名打. 我今不應橫

*瞋於他. 乃是我身自招此咎. 譬如因的則

有箭中. 我亦如是. 有有有打. 以此自勵.

又釋. 我於往昔未曾不有凡愚身心. 或由

惡業於地獄等處尙無量劫虛受大苦無

一饒益. 肉今受此小苦成就菩薩大忍之

行. 以此自勵. 故生歡喜. 對前門忍說此

爲重. 勸心不退勵心令進. 由見此益於

辱喜受名心歡喜. 調心離忿. 攝不造惡故

云調攝. 下釋調攝意. 先徵後釋. 爲令自他

住無上法故此亦是安受苦忍. 第三身苦俱

空忍中. 對前二門說爲復更思也. 思益經

云. 諸法念念滅其性常不住. 於中無罵辱

亦無有恭敬. 若節節解身其心常不動. 知

心不在內亦復不在外身怨及刀杖皆從

四大起. 於地水火風未曾有傷損. 此中初

是生空. 無眞實下明法空. 此自觀也. 諸法空

下明利他. 方欲爲他說空. 豈得自迷不

忍. 是故下結可知. 此亦法思惟忍也. 第四

同佛攝生忍中. 先有七句念衆生苦. 後一

句欲同佛救護. 前七中. 一愍其有惡. 二益

令修善. 三安其樂果. 四不令著樂故云

攝取. 五2速令至佛故云不捨. 此令至地

前. 六令得地上不退. 七令得究竟菩提果

也. 下明同佛行. 謂諸佛因時修行此法我

今亦同方於衆生作大饒益. 何容不忍

*反加惱害. 故云佛所行等也

中              欄

第四無盡行卽是精進波羅蜜作四門   一

以勤思二法爲體. 依起信論知法性等

二種類者. 依瑜伽有三種精進. 一被甲精

進是始修. 二加行精進是次修. 三無厭足精

進是修究竟. 以三業策勤爲性. 依此文

及下離世間品俱說十種精進   三□密者.

商主經云. 問文殊汝有懈怠. 答言有. 又問

何故. 答夫懈怠者不以身口意發修諸行.

我今如是. 亦不發行亦不欲行不捨不

取. 以是義故我名懈怠  四釋文. 釋內有

二. 先標行顯意. 後從菩薩成就如是精進

下對緣辨相. 又亦前是當位行體. 後是難

行能行淨治此行. 前中二. 先標行. 後菩薩

復作是念下顯意. 前行中二. 先行體. 二彼菩

薩下明離過. 前中初句總餘九別. 別中過凡

名勝. 二越小名最. 三修善行極名第一.

四化他行極名大. 五離過行極名妙. 六上能

過下名上. 七下不能加名無上. 八下不能

齊名無等. 九過下同上名無等等. 二離過

行中離大小煩惱. 通有十種. 如文(云云). 上是

被甲精進亦名勤勇精進. 二顯意中. 初不

欲惱生顯其所離. 後正顯所爲. 此中有二

十句分三. 初三爲斷惑. 次七爲知所化攝

生. 後十爲知法理. 初中初句伏離現行. 次

句正害種子. 後句離殘習氣知所化中. 初

一總餘六別. 別中初二知染過. 一知苦報

轉. 二知惑集因. 後四知受法之器. 一樂欲

多門. 二分齊差別. 三根有利鈍. 四心所念

異. 三爲知法中. 初句總餘九別. 別中初四

下              欄

爲知佛理法. 一知如來藏具□沙功德不

空實性. 二知如來藏在染當相平等. 三約

因位前後三際不殊. 因在果淨位亦無生平

等. 又此三亦是三種佛性. 初約自性住. 次

約引出. 後至得果. 又初是地論中自性無生.

次數差別無生. 三佛果作業無生. 次二爲證

果法. 初句標. 下句釋. 謂以一巧智門廣攝

佛果之法. 次二欲知佛果大用法. 一知佛

無盡神通德. 二知佛權實智慧德方便是權

也. 後一句知佛敎法. 又亦得. 初四約加行.

次二約正體. 後三約後得. 又此二十句中. 初

三約自利. 後約利他利他中. 初七知所化

器. 次九知化法藥. 後一正以法授機. 可知.

第二對緣難行顯行堅固. 於中有二. 初假

擧重苦以要問. 顯行. 先二問後兩答. 二假

以塵海令數要顯. 亦先問後答. 答中二. 初

令他[&FFFF]#苦利. 後自他成果益. 此上亦是攝

論中難壞精進. 瑜伽中無厭足精進

第五離癡亂行卽是禪波羅蜜亦作四門

一以別境中定爲體. 起信論知法性等

二種類者. 依瑜伽亦有三種. 現法樂住靜

慮謂八定等. 二饒益有情靜慮謂依此起四

攝攝有情等. 三引神通功德靜慮謂能引

十八變等. 又下文有十種以顯無盡  三

□密者. 商主經文殊言我有亂心. 何以故夫

辭心者無有住處. 我於聖中心得解脫. 成

就一切諸衆生故無有住處. 以是義故稱

我亂心  四釋文. 釋內由修觀離癡習止

息亂. 梁攝論云. 諸菩薩3於諸位中4常修

經數: 一七三三

經名: 華嚴經探玄記卷第六

頁數: 二二三

上              欄

二行. 一不[&FFFF]#倒. 二不散亂是此行也. 文中三.

初是現法樂住禪. 二是菩薩成就寂靜下引生

功德禪. 三菩薩聞此下利益衆生禪. 初中二.

先總後別. 前中十一句. 初二句標二章. 謂初

句標離亂後句標離癡. 次八句歷法通辨.

相從爲四. 初一約所受持. 次二約流轉受

身. 此是悲願留惑受身故不癡亂. 下六地云

死有二種作. 一以不知故. 令後生相續者

是約凡夫說也. 又大集經云. 凡夫受胎. 男

於母生愛女於父生愛. 是故入胎癡亂也.

又在胎內情識分明出時苦逼. 遂卽昏亂. 菩

薩異彼. 入出俱無癡亂等也. 又瑜伽等二

云四種入胎. 一正知入而不正知住出. 謂

輪王二正知入住不正知出. 謂獨覺. 三俱

能正知. 謂菩薩. 四俱不正知. 謂所餘有情.

次三約修道起行可知. 後二約覺離魔事.

以修止觀時多爲魔邪鬼等惱亂是故辨

之. 如起信疏中(云云). 下一句結多劫修也.

第二別辨中二. 先明離癡. 後明離亂. 前中

初牒前. 於無下顯後. 於中先由離癡闇聞

法不忘. 二何以下釋成. 前中三. 初總. 二所

謂下別. 後菩薩聞此下結. 別中十七句法. 一

體深. 二相妙. 此二理法. 三具德. 四多德. 此

二行法. 五敎法. 六因法. 七果法. 八欲願法.

九處世離染法. 十巧分別於世法. 此二智

法. 十一所知普遍名廣法. 十二所知多門名

無量. 十三明了剖折法. 十四眞通名共. 十五

俗別不共. 十六因位所知有限量法. 十七果

位所知無分限法. 下結. 由離癡闇雖聞多

中              欄

法經久不忘. 下釋中. 先徵. 後釋有四句. 一

不惱他定. 二常護正法. 三修善不歇. 四智

慧常行故不忘也. 二釋不亂中二. 初聞多

聲由無宿障. 是故不亂. 後如是等下聞廣

大聲由善觀察是故不亂. 前中三. 先聞六

聲. 次明十二不亂. 後無四障. 釋十二中. 初

八自行不亂. 後四利他不亂. 前中一知聲體

空故念不亂. 然菩薩於六塵境悉能不亂.

以高大聲是動亂中强是故偏擧. 二正定不

廢. 三所緣不錯. 四入理不錯. 五檀等常行.

六本心不忘. 謂習菩提願. 七念佛定. 八證

眞理下明利他. 一將起化智. 二正成化事.

三化所成益. 四觀化事空. 雖聞彼聲不廢

此等. 本所常行故云不亂也. 下釋成所由

中由無四障. 謂前二不行惑業兩障. 後二

尊人重法. 故得如是. 不爲亂也. 第二廣

聲不亂中二. 先總明廣聲不能亂. 二釋不

亂所由有三. 初尋思方便觀. 先觀聲相生

滅不停. 次觀彼性亦不可得. 後觀能聞緣

會爲聞亦無聞者. 二聞好惡下明如實離染

觀. 三知一切下明正證法性觀. 於中先明

相盡與法性等. 後明性顯此聲非直不能

壞亂菩薩正念乃與菩薩作入法性境

*反成長道緣非是亂心境. 如幻三昧經中.

假以大地爲鼓. 須彌爲槌. 於須菩提耳邊

一劫打鼓亦不能令微念心亂. 何以故. 入

空定故. 第二引功德中引成六種功德漸

次增長. 初明離亂得定. 二離癡引智. 三定

增攝伴. 四智增長悲. 五定圓無間. 六智滿

下              欄

當果. 第三益衆生定中三. 初益令離亂. 二

於一切下益令離癡此令成因. 三究竟下

益令得果

第六善現行卽般若波羅蜜  一以別境中慧

法爲性. 二種類者. 唯識論云有三. 一生空

慧. 二法空慧. 三俱空慧. 瑜伽亦三. 加行. 正

體. 後得. 又有四慧. 一能證智. 二後得智. 三

利他智. 四俱生慧. 下文十慧以顯無盡. 如

彼應知. 又智論云. 若無般若五度如盲. 是

以慧1眼2道餘令得成波羅蜜. 三□密者.

商主經云. 文殊言我是無智. 何以故. 夫無智

慧者不畏生死不□3煩惱共迷惑衆生

同處娛樂. 我亦於生死*煩惱中不畏不

□. 共迷惑衆生一處安住. 同彼娛樂爲成

就故. 是故稱我無有智慧  四釋文內有

三. 初牒前起後. 二無所依下正明行相. 三

是菩薩住此下彰行益用. 初中四句. 初二合

標. 謂無所有三業體空. 無所示現三業用

空. 後二開釋. 謂開染淨. 無縛染空. 無脫淨

空. 釋前體空. 下句開釋用空. 由此體用染

淨俱空名爲寂滅身口意業. 欲依此起觀

照達深理故先牒擧. 二顯行中四. 先明加

行智. 推相入實觀. 二不生不滅下明正體

智. 相盡證實觀. 三菩薩作如是念下明後得

智. 依實起相實無□觀. 四以大悲隨相攝

化觀. 由是卽實之相故唯相亦無過. 前中

初三句明唯識無相觀. 謂觀所取相空. 始

無所依終無所住. 何以知境空無依住. 以

隨心住故. 此明正住唯識觀. 此卽依識遣

經數: 一七三三

經名: 華嚴經探玄記卷第六

頁數: 二二四

上              欄

妄境也. 辨中邊論云. 依識有所得境無所

得生. 舊論云. 由依唯識故境無體義成此

之謂也. 次明識體無生觀. 無量心等者觀能

取心性同一切所取法性同無性相等猶

同也. 此是依無塵以遣識. 辨中邊論云. 依

境無所得識無所得生. 舊論云. 以塵無有

故本識則不生. 此之謂也. 示現無相相者

1印前所取空. 謂無相之相現前故也. 深無底

者*印能取識空. 以識2空爲本. 識盡故無

底也. 如如性者雙*印二空. 謂心如境如. 同

一眞性. 雖於如中無相可起名離業報.

然此加行能起正證故云善方便出生離生.

離生則是證位. 謂總結前加行有起證功

能. 自下第二明正證智. 謂境智相如之理不

爲生滅所遷故云不生滅. 泯同眞理故云

涅槃等. 此明不有. 不有卽是不無故云非有

說有. 有無3旣絶言4猶無5起故云言語道

斷. 簡證異比. 謂世智有依住. 此中無倚故

云離一切等也. 自下顯證益有五句. 一增

善益. 由證眞故令先所起善極倍增長故

云長養等也. 6初刹那無*流智起則更7受

[&FFFF]#成令其增益故也. 二明斷障益. 謂順證

名入. 捨妄名離. 斷煩惱障種名無縛. 害

所知障種名無著. 三證眞益. 謂證昔未證

之眞理. 四超位益. 謂過世間也. 五起智益.

謂由此證理能起後智分別世法. 第三

明後得智中二. 初明以理會事方便思心.

二菩薩解如是下明理事無□彰如實正解.

先總次別. 別中八句. 初解世寂滅知妄體

中              欄

空. 二解佛深法知眞離相. 三染淨雙融故

等無別. 四卽染□淨世入佛法. 五不染而染

佛法入世. 六染淨門別故不8雜. 謂全體卽

淨而不失染. 擧體則染而不失淨. 是謂染

淨不二而二. 七釋不雜義. 以世法虛故不

待壞不□存. 以不待壞故未曾不卽佛

法. 以不□存故未曾雜於佛法. 故云世法

不壞. 八以佛法眞故不可破不□隨. 不

□隨故未曾不則世法. 不可破故未曾

雜世法. 故云佛法眞實等也. 又釋. 佛法雖

入世間不爲世法所壞. 何以故. 以眞實

法界不可壞故. 問若爾何以不言世法入

佛法世法亦不壞耶. 答以世法入佛法可

有壞盡故不論也. 以眞妄不齊故如此

也. 所以如此蹂□染淨爲欲常於世間

攝化而□住涅槃故. 下大悲攝生而不乖觀

理者是此法也. 第四大悲觀中有五. 初安住

三世等明依理起悲. 二建攝生志. 三以己

愍物四自誡不捨. 五對緣正救. 第二中五

句. 一我不成生誰成者化令成善. 二調離

惡業. 三寂滅煩惱. 四喜得因成. 五淨得果

滿. 三以己愍物中. 是一句顯己所解. 後正

愍物苦有二. 先明具諸重苦. 二不離三障

下無解脫樂. 前中法喩合. 法中見生. 受苦

是現苦. 趣危徑是當苦. 此是苦果. 煩惱纏

是苦因. 合法中. 恩愛繫是苦因. 在生死等是

苦果. 此四惡趣義(云云). 其閻羅王依諸聖敎

說有五種. 一是地獄趣攝. 如瑜伽第二說.

二是鬼趣攝. 如瑜伽菩薩地說. 更有經文未

下              欄

見. 三非二趣攝. 如此經文別有閻羅王趣

故四是變化作. 如觀佛三昧經第五說及二

十唯識論等說. 五是菩薩作. 如瑜伽第9七

十10七云. 炎魔名法王. 爲作益爲作損應

言唯作益. 故知是菩薩也. 又正法念經中.

閻羅王爲罪人說偈言. 汝得人身不修道

如至寶所空手歸. 汝今自作還自受. 叫喚

苦者欲何爲. 問此王爲斷中有衆生. 爲斷

本有衆生. 答斷本有衆生. 以中有不在地

獄中故. 無解脫樂. 中初明有障. 謂不離煩

惱業苦爲三障. 下明無脫. 文有三對. 一無

脫因. 謂癡闇是有障. 不見眞明是無治. 二

無解脫果. 謂無窮生死是有障. 不得脫亦無

治. 三成前二. 謂初明有障. 不[&FFFF]#正道明無

治  第四自誡中. 衆生有是重苦. 若不先

化彼而自先成不應道理. 第五正攝生中

三句. 成善調惡度令解脫

第三大段行益. 以此般若行勝餘行故. 是

故前諸行後皆無此益. 如文可知

第七無著行以無住心集諸集根. 又以悲

智相導巧無住著無著之行. 無著則行則方

便度也. 以後得智悲爲體. 種類者有二. 唯

識論云. 一□向方便. 二拔濟方便. 下文有十

種可知  釋內有三. 初自分行中修無著

行. 二菩薩於諸佛國下勝進行中修. 三於一

念下明成滿行中修. 前中二. 初明大智行

彰自利無著. 二菩薩如是觀眞下明大悲行

顯利他無著. 前中三. 先見淨不染. 二[&FFFF]#穢

不嫌. 三雙釋前二. 初中二. 先別釋. 後此菩

經數: 一七三三

經名: 華嚴經探玄記卷第六

頁數: 二二五

上              欄

薩下牒結. 前中十四句. 初四成淨土行. 於念

念中是無間修也. 於中一觀嚴刹無著. 二詣

佛供無著. 三造修巧無著. 謂無所行是無著

也. 四所成業無著. 謂思是業體泯以入眞名

無思法住是無著也. 二於念念下十句明法

身行. 於中初三見佛寶無著. 次二於法寶

無著. 初一聞法處. 後一正聞法. 次三於僧

寶無著. 一見僧處. 二見聲聞僧. 三見菩薩

僧. 上八於三寶境修無著行. 下二於自己

行修無著行. 一於攝法行中修. 二造修正

行中修. 二牒結中二. 初牒前淨土行. 二見

佛下牒前法身行. 下結以成嚴. 1謂以此

等法嚴彼淨土. 結別成總顯初句也. 二

於染無著中唯一句者. 以淨法順心易著

難捨故約多門. 三釋中先徵問. 一切世人

愛淨憎穢. 菩薩何故不如是耶. 下釋中.

初對問總釋. 觀染淨法寂滅平等故. 無憎愛

下別顯六對法. □相待相奪. 各無自性故

不憎愛也. 第二大悲行中. 初牒前入後. 謂

牒前觀法性智. 便則順入衆生性中. 以同

性故. 是故化生而常無著. 下正顯相有七.

一於所化無著. 二於化法不著. 三於化

心無著. 謂大悲同果住佛所住. 四於化

敎無著. 謂隨方言異故云種種語等. 五於

化處無著. 謂六道等是衆生所居. 又是化行

無著. 謂以2二乘等是所化行處故云道. 六

於起化所依無著. 謂依三昧起化他事. 七

於遊刹無著. 此等□於諸行及事令智圓

轉而無滯著. 第二勝進行中三. 先自成勝

中              欄

行. 二得受記已下大悲攝化. 三不著身下大

智照理以顯無著. 初中九句. 一悟實敎. 於

前所遊諸佛國處以無著心領解佛說盡理

之敎故云實 敎. 二尋敎得旨故於道無□.

三依敎立行故云於法已立. 四3因修行成

故云具菩薩行. 五行成不動故云住菩薩

心. 六依心成德故云成寂解脫. 七德成離

相故云不念著所行. 八離相入證故云住

淨道. 九證成攝果故云受記. 受記義如下

離世間品中具說. 二大悲行中二. 先念衆生

無善有惡. 二爾時菩薩下興悲濟度. 又前是

大悲增長. 二是大悲隨逐. 前中*二. 初明由

癡愛故流轉生死. 謂不知苦無見滅. 闇

無信不斷集. 心不眞者遠離道. 此上癡過

也. 常行染者是愛過. 流轉者由前癡愛集業

故苦果相續. 二不見佛下明由邪見慢故

受種種苦. 於中二. 初由障故不遇正人法.

是故起邪見. 二不心下明由慢故謗正人

法入魔邪境. 於中初不心善友. 二聞空生

怖者拒聞正法. 三不正思故謗. 四棄捨等

明倒修行. 下明由此邪慢著有受苦. *二

爾時菩薩見下結悲心增長不著自善. 二大

悲隨逐中三. 先起化心. 次顯無著. 後成化

行. 前中初總顯意. 謂爲多衆生各經多劫

各無暫離不去如女端. 明大悲心隨逐衆

生如犢逐母等. 二別顯悲深. 謂多處各多

時爲化一生. 多生亦爾. 念念不絶明無間

修. 下一一女處具等明起化行. 是長時修

也. 第三大智照理以明無著所由. 於中先

下              欄

有十句直辨無著. 後何以故下釋成所由.

釋中先徵問. 何故菩薩一切不著. 下釋中約

八喩顯. 一謂總釋. 以觀一切緣起法界非

有爲有猶如幻故. 是4故不著下次第遣疑.

疑云世間幻火不成燒用. 佛今出世廣益衆

生. 豈同彼耶. 釋云如電亦有照闇等用. 豈

是實有. 然電有三義. 一忽有義. 二照闇義.

三速滅義. 佛果三義. 一卽寂起用. 是忽有

義. 二卽用□寂. 是速滅義. 三寂用無□廣

益衆生. 是照闇義. 此顯上於佛不著. 三疑

云. 若佛如電何以菩薩起行往心因旣不

虛果寧不實. 釋云菩薩行如夢安得是實.

然夢亦三義. 一體無義. 二現實義. 令夢者

見有故. 三有用義. 與覺爲緣故. 如夢中因

走遂便驚覺返顧無來不走望自身本不

動. 菩薩旣未成佛. 於自心大夢未究竟悟.

是故修行亦有三義. 一證理故空. 二無明未

盡故實. 三能成佛果故用. 謂於無明夢內

勤勇多劫. 豁然大悟佛果現前. 返望夢中都

無所作. 順顧本性具德宛然. 如下第八地

中夢度河喩知之. 由此釋上文於菩薩行

無著. 四疑云. 若菩薩行如夢無所有何故

經說此是菩薩行此是二乘行. 釋云所聞法

如響. 響亦三義. 一以聲谷等緣成義. 二無

本義. 三言詮義. 聖敎亦三. 一機感佛應. 二當

體無本. 三稱根詮示. 是故此敎是不說說也.

此等釋上於自行無著. 五疑云. 向說果行

等可狹是空. 世界事廣. 此應爲實. 釋云如

化. 化亦三義. 一神力持起. 二非衆生數. 三

經數: 一七三三

經名: 華嚴經探玄記卷第六

頁數: 二二六

上              欄

有衆生用. 世界亦同. 一自識變起. 二性相

無實. 三盛貯有情. 此顯上文觀淨穢國心

無所著. 六疑云. 若土如化不有何故彼因

有善惡差別. 釋云業報起如摩Ｃ摩化身. 古

德釋云. 此名重化之身. 謂化上更起化. 是故

因果俱化故也. 今更問三藏師. 摩Ｃ摩此云

意生. 或云意成. 卽意生身也. 彼身更起化

故復云化身. 此亦三義. 一兩化俱非有. 二

兩相現宛然. 三有因果生酬之用. 業果三

義同此準知. 是故卽有是不有也. 七疑云.

若業果俱空者衆生報類由何差別. 釋云由

心□故□像亦三義. 一平泯義以同壁故.

二有高下義以□工不失故. 三無□義平高

無□故. 衆生亦爾. 於眞如平壁心□成像.

一是空義泯同眞故. 二有義業果不失故

心隨[&FFFF]#變故. 三無□義謂空有無□. 則是

全空相宛然相顯無所有是故攝化不廢. □

無所化故不著也. 八疑云. 若衆生如此何

故菩薩赴機說法. 釋云所說法如實際. 謂

卽此言說常同實際. 非謂無言方爲同彼.

向來四門釋上利他行中無著義. 第三就究

竟滿足行中明無著者. 於中三. 先自行.

二化他. 三釋成. 前中三. 先行廣一念是時

速. 二滿十方是處廣. 三行大. 四如法界顯

行勝. 五如空彰行廣. 謂由照見法性而成

此稱性之行. 二明解廣. 謂解知諸佛證理

決定所有方便. 三釋成前二以顯無著. 謂

由了知自己之心迅速一念能遍十方世界.

頓成解行如前成就. 又知己心性隨緣而

中              欄

起卽亦無起理事無□不一定住故云□轉

迅速. 由此故能稱法而起大行. 二大悲利他

行中. 先行. 後乃至下明無著. 前中五句. 初

[&FFFF]#勝生喜. 二起大慈下自他不憂. 三未成

下標其化意. 謂成善調惡. 四遠離下明起

其化行. 五若聞下在有正化. 謂一言音不

同. 二造業各異. 三諸方法則名施設. 四攝

衆差別故云和合. 五趣向不同故云流轉. 六

所修各別名諸行. 七分齊差別亦是所緣. 八

得位亦殊. 九趣果不等. 十我當下起願正

化. 三雙釋可知

第八尊重行作五門  初釋名. 菩薩願行深

廣高勝可貴立名  二體性者. 以大願爲

行體. 然是後得智故. 瑜伽第四十九云. □心

後後地智殊勝性名願波羅蜜多. 又以信欲

勝解三法爲性. 又起信論(云云). 三種類者.

唯識論云願有二種. 一心菩提願. 二利樂

他願. 或四弘五願. 如瑜伽說. 或十願如下

說. 四功能者. 由此大願通遍諸行. 由資令

高勝. 從此功能名尊重行

五釋文辨相內有二. 先明自分行. 後彼菩

薩下1顯勝進行. 前中有三. 初明行起所依.

謂諸善根. 善是順理義. 根是增上義. 生長義.

於中九句. 初一總餘八別. 別中. 一起行心

堅. 二高出情表. 三行深難測. 四生德廣多.

五證寂難動. 六行妙無對. 七取捨心息. 八

廣行同佛. 具此諸義故名尊重. 第二正顯

行相. 於中有四. 一內心堅謂起願行二念.

二外緣勝謂逆順二緣. 魔是逆緣亦能成行.

下              欄

三行成尊重謂淨苦二行. 四願成不退. 第

三此菩薩下明行成利益. 於中安住尊重行

已者結此自分行已成也. 2念念下正明二

利. 先自利中於患轉離於德轉增. 理實通

增一切行願. 約願顯者以此是願度位故

也. 下明利他. 由此菩薩內具實德. 令外見

聞皆不虛也. 第二勝進行中三. 初修成尊

重心行. 二依心修成尊重慧行. 三依慧修

成尊重悲行. 初中亦三. 先明修無□心行.

二菩薩如是下明修無盡心行. 三而菩薩下

雙結二行. 初中二. 先依理起化明無□行.

二於衆生數下明理事混融無□之行. 初中

法喩合. 問旣不趣生死不趣涅槃應言

不住. 此二中流云何偏言不住生死中流.

答遠法師釋云. 前不趣二處是離有也. 不住

中者是離無也. 謂生死無處名斷中流. 不

住此無故云不住中流. 今更釋如東流水.

不住南岸. 不住北岸. 亦得說言不斷北岸

中流. 以中無別體約岸分故. 若爾南岸亦

得. 何以不言涅槃中流. 釋以所度衆生在

此岸故. 是故偏就生死而論. 約彼亦得. 問

何以離岸無別中耶. 答如於一切衆生以

如水之如來藏爲彼岸以如波之妄心爲

此岸. 以卽波之水非動故彼岸非此以卽

水之波非靜故此岸非彼. 由此義故兩岸

俱存. 又以非動之水卽波故彼非彼岸. 非

靜之波則水故此非此岸. 非此非彼是謂

中流. 是故菩薩居中未嘗不卽3則. 凡小在

岸未[&FFFF]#不卽中. 依此義故. 菩薩是能化終

經數: 一七三三

經名: 華嚴經探玄記卷第六

頁數: 二二七

上              欄

是不能. 衆生是所化終亦無化. 以中邊相

卽能所圓融無□思之. 二理事混融中作二

釋. 一約相. 二就實. 前中初句是總通於一

切. 心無所著下別顯中. 先直辨有五對十句.

一上云無著者非是於一衆生無著餘習

有著. 亦非是多離一1蓋. 以一切俱不著故

也. 二益以修善不增. 化令斷惡不損. 此望

因位未成果說. 三善滿果起不生. 惑障永

盡不滅. 又功德果滿不生. 住大涅槃不滅.

此望初成果說. 四縱皆成果. 生界不盡果

位不長. 此望已成果後說. 五雖如上說無

增損等然此化事成益不虛. 化事雖復不

虛然不違前說. 故亦無二. 此都結前也. 下

釋中二. 初中徵問. 現化衆生有增有損. 何

故乃言無二. 釋以生界同法界是故無增

損生. 滅等無倚著. 釋前不著一多等. 後釋

中. 先徵問. 設同法界豈得無二. 釋以法界

無二故令生界亦無增損等二也. 二約實

釋者. 初句顯菩薩自心無染. 以有著之智

不能照此無□法故. 下顯無□相. 初五對

中分三. 初二爲一. 會事令融. 一多無□. 初

標後釋. 著猶置也. 謂於一衆2生置多衆

生於一不增於多不損. 於多置一返上

可知. 衆生界者是如來藏也. 以性通相融

故得事隨理而無□. 次二爲一. 明事已同

理起盡無□. 亦一標一釋可知. 後一雙結

前二. 明理事無□. 謂同眞理而不失事故

云不虛. 現事相而卽眞. 是故無二. 下釋中

二. 先釋事同理. 後釋以理攝事. 不增不減

中              欄

經云. 衆生界3法界無二無別. 卽此法身以

惑汚故流轉五道名爲衆生. 又云. 法身則

衆生衆生則法身. 法身衆生義一名異. 又云.

若有言衆生界法界有二有別者. 我說彼

人名一闡提也. 第二菩薩如是下依無盡

心修無盡德. 於中二. 先直顯後釋成. 前中

先依理起行4後勝德自嚴. 初顯福勝. 善能

分別下明慧深. 以照法原際名到彼岸. 二

悉分別下明外化普應. 初身業普現. 次意業

無染. 後語業廣說. 二釋成中法喩合. 法中謂

雖於一切法離諸欲際而不斷自行之道

不捨化他之行. 是故依寂起行行德無盡.

令前二利德相殊勝故也. 言功德無盡者

德廣也. 入淨法界者證深也. 合中二利可知.

三雙結者謂融前二心爲一行故. 是故形

奪兩相俱泯. 於中五對十句. 初對約行修.

謂究竟是無□心行. 以入理息心故非究

竟. 是無盡心行以生德無窮故. 以生德則

入理入理□生德是故雙非. 下□準此. 二

約斷惑. 謂照惑性空無可斷離. 異本末

照故非不離. 三約證理. 謂由理無相非是

可依. 則由照此無依之理. 令智圓明非是

不依. 四約所成. 謂證理之時約染空無可

捨故非世間. 淨非5斯有故非佛法. 又無

染可厭無淨可欣. 五約位非凡6少. 謂得果

是二乘四果等. 自下等二依心修成尊重慧

行. 於中初7句牒前起後. 謂成就重心是牒

前心也. 修習菩薩行者正明依前修習智

慧之行. 於中二. 初明照行入理智. 二譬如

下              欄

虛空下理行雙融智. 前中初明化行無敎. 二

自行無念. 前中初五對十句. 正顯可知. 二何

故下釋成. 於中無受無轉者. 無正法可領

受. 無邪惑可轉滅. 又不納異緣故無受. 正

行堅住故無轉. 又於上五對二乘等法而能

不受. 於不敎正理而能不轉. 秤理起行而

無退歇故云不退也. 二自行無念中二. 先

正顯後釋成. 前中行是寂滅時者牒前也.

不念等正顯無念. 此同八地無功用行故無

念也. 不爲十法動念. 謂三時三科三位. 內

是正報. 外是依報. 內外具二. 又根境識三亦

得. 後一就位結. 以此位中雖修大願而亦

無念. 下釋中二. 先釋何以無念者. 以了達

諸法平等之中無有智行而能趣向所緣所

成故無念也. 後釋何以無向者. 以能向所

向無二故無二亦離. 故云無不二也. 又此

亦是釋前起後. 謂理行不二釋前也. 雖合

而無二然能所宛然. 故云無不二. 此起後

文也. 二理行雙融智中二. 初正明理行無□.

二此菩薩下明功成德立. 前中二. 初法喩標

起. 謂無差別顯行同於理行相泯也. 非不

成等明理同於行行功存也. 此二是一行

准喩中只非無此無差別之8虛空. 非謂

有餘物. 是則法中非不成此無差別之正

覺. 非謂無別約理成等約行. 此明以無成

爲成思之. 下釋中. 先釋無行之行. 後釋行

卽無行. 又初明理不違行行攬理而成功.

後明行不違理理泯行而歸寂. 先釋初義.

謂攬理之行雖萬行而□寂. 此是八地之行

經數: 一七三三

經名: 華嚴經探玄記卷第六

頁數: 二二八

上              欄

也. 於中初一句正顯眞理不違正行. 下彰

卽理之行相. 先自利行. 二調伏下利他行. 不

壞因果結二行. 謂不□存故不待壞故也.

下釋行不違理可知. 二明功成德立中有

二. 初於佛能等. 謂三世如來皆同成此無□

之行. 今亦得彼是故同也. 此是總. 下別辨.

初顯內本覺故云不斷佛性. 二行雖卽理

而造修□起故云不壞正法. 是故等佛. 二於

法能興. 初句總. 辯才下別顯有三. 初興法

之辯無染. 二安住下明興法之智無畏. 三不

捨下明興法之行無著. 第三依慧修習尊

重悲行. 於中初明1牒前起後. 菩薩如是成

就尊重智慧者牒前所成深智慧也. 修菩薩

行者依彼修此大悲行也. 下正顯中二. 先

總標悲行之意. 謂先化令出障敎化成. 下

化令住道. 又前令出惡難得人天益. 後令

出生死得解脫益. 二如是敎下以事考心

顯成非行. 於中有二. 初明心無異心. 二但

欲調伏下唯爲益生. 前中先直辨後釋. 前中

先惡人後善人. 謂設彼惡人各有明慧善友

滿世間. 我終不爲名利等故競化爲修. 又

釋. 菩薩終不於邪見惡人捨化. 以彼不顧

恩不得名利故. 於明慧善人而攝化. 以彼

顧恩得名利故. 云我不爲善2人得名利

處修菩薩行. 下釋無異心. 一縷是利中極

少. 一愛言是名中極少. 少尙不爲. 肉多也.

二唯爲益生中. 亦先直辨. 爲他調者授三

學. 淨者令斷惑. 度者令得果. 下釋中先徵.

何以不心己安但爲益生. 釋云一切諸佛

中              欄

法如是者擧佛類己. 下彰己同佛. 於中初

化心同. 二欲令下化益同

第九善法行中作七門  一以得善巧智力

說法爲機故名也  二來意者. 大願漸淨增

成力度. 又(云云)三體性者. 又依攝論以

後得智大悲無邊智能爲體  四業用者. 依

攝論有二種. 一思擇力. 能伏一切正行等

所對治障令不起. 二修習力. 能令一切善

行堅固決定  五種類者. 或二力如前. 又

有十種如前後說  六差別者. 此位同第

九地無□辯力故也. 以約圓敎此位滿後

則便成佛不待餘故. 文內顯之可見

七釋文中四. 一標. 二辨. 三結. 四嘆. 第二辨

相中二. 先自分行. 後勝進行. 前中初總顯

其相有三句. 初以法益機. 謂能以淨法

除生熱惱名3淸□法池. 二弘揚正法. 謂以

持辯弘顯正法名守護. 三弘法之益. 謂以

十身多劫宣化不絶名佛種不斷. 是故智論

云. 令般若流行世間則是佛種不斷此之謂

也. 此等亦是略顯善法行名. 下別辨中有

四. 一持成就. 二說成就. 三問答成就. 四語

益成就. 初中由持法不忘方能演說. 故先明

之. 十中皆初明持體後顯業用. 由持法分

明故云淸淨. 依此說法故無障□. 此是總

句餘九是別. 初四持起四辯. 五由行入佛

境. 諸佛爲說一切智甘露之法灌其心頂.

持此不忘說稱物機故令歡喜. 六由內自

證法故起同證之辯無盡. 七由入同理之

辯故說文義廣多無盡. 八由善正方言故.

下              欄

能異異言論名無量辯. 與前何別. 前據語

圓義足故名正語. 又是當義之語故別於

此也. 九能現身同佛. 歎不可盡. 下顯業用

可知. 第二隨所應化下明說成就中二. 初

正顯說相. 二隨所應於一一下明開化無□.

前中初明所應之機三句. 一隨多所化熟

機. 二各各以彼所解言音. 三各隨彼根宜

聞差別. 下正爲宣說. 說稱化心名不違悲.

二開化4無□中. 初多音開化無有障□. 二

設有下以一音開化無□自在. 又前是一多.

後是多一. 此二無□是一圓音. 第三爾時下

明問答成就者. 有四義微細過前說成就.

一前但云世界未顯微細處自在. 初假擧

此中一毛頭一念中有無量衆. 二一念類餘

念乃至盡過未劫. 三異語異問. 四菩薩無怯

畏言. 設一切衆生問尙一言答. 肉此少5衆肉

以多言. 此明智力辯才有餘自在. 此在地

前. 得此自在者是圓敎中普賢位也. 若餘宗

未得如此. 如瑜伽等說. 第四語益成就者.

顯上所說言具義利五句. 初句總. 二言具

深慧. 三能成福藏謂受持生福. 四照理周

備. 五能成果智. 第二勝進行中二. 初總標. 後

如此下別釋. 前中初牒前. 謂自分行成故云

安住. 同下初地中安住地分. 次標二利兩章.

二釋中二. 先略. 後佛子下廣. 前中先釋自

淨. 前自分中但言於三千界現佛三業. 今

顯過彼故云如三千乃至不可稱數世界. 身

口可知. 於一切法無□明意業淨. 作佛事

者明此三業所作. 下釋益. 他謂以前自淨

經數: 一七三三

經名: 華嚴經探玄記卷第六

頁數: 二二九

上              欄

之三業能作化他事. 二廣釋中二. 先廣前

自淨. 後摩訶薩下廣前利他. 前中初標數.

二1別釋十身作五門. 一辨體性者. 以淨

法界及根本智幷後得智三法爲體. 如文可

見. 又總唯境智爲性. 又境智雙融唯一法界

爲性  二釋相者. 一一身皆先標後釋. 初中

理無不證故入無邊法界. 世無不超故滅

一切世. 世滅理現爲法界身. 二理無能滯

故向未來世. 無不生故一切趣生. 前則超

世令盡此則遍世同生. 三雖遍趣同生然

住寂不動故云不生. 四雖卽生不生然彼

趣中身□不滅. 此不異不生而不滅者言

不及故言語道斷. 五彼離言身無有實狀.

以則是眞如故. 又釋以眞如爲身. 然眞離

相故云不實. 以是理性眞實故是故離實

也. 六離癡者體出妄染. 隨應者淨用無□.

如日出雲照用自在. 七雖起應用常無來

去離死. 此等釋成. 準此定出分段生死. 八

非但用無來去. 亦乃體無變壞. 亦是緣不

能阻. 九非直不爲四相所遷. 亦乃妙絶

三際. 不可以已未等言而取故. 十無相不

□相. 通名身者皆有依止義故也  三相

攝者有二門. 一約三身. 謂此中法界不實不

壞一相此四是法身. 不生不滅無來無去無

相此四是實報身. 未來離妄此二是化身. 二

約十身三. 初約下離世間品說十身(云云)

二約勝天王經十身(云云). 三約法集經十身

(云云). 四得處者有四位. 一或唯地上得. 如勝

天王及法集經十身. 此約三乘辨. 二或唯地

中              欄

前得. 如此所說. 三或通二得. 如下離世間

十身. 四或非地前非地上得. 如三身十佛

等果位得故. 五定分齊者. 若三乘中菩薩.

地前必是分段之身. 地上方有變易身. 除□

心二乘地前亦有. 是故此十非彼所攝. 若一

乘中有二說. 若攝方便言地前地上俱有變

易. 以一一位終至佛地故. 若就自敎言俱

是分段. 以白淨寶網轉輪聖王得普見肉眼

等是十地菩薩故. 如下文說. 又如善財童

子以分段身至普賢位. 然□是卽法門之

分段故非過患也. 第二廣前益他者. 先牒

前起後. 謂依此十身化導衆生. 句別有

十. 一生善. 二離苦. 三住樂. 此上世益. 四

示其出路. 五令其趣入. 六令解俗諦. 七令

得眞諦. 八令其斷惑. 九令成因位. 十示

果令向

四嘆中. 初作淸□池總歎也. 得佛法底釋

能作法池所由也. 又初結歎前自分. 後結

歎勝進也

第十眞實行中亦作七門  一釋名者依言

依行. 成德稱言2行不虛故云眞實. 眞實

卽行. 持業得名  二次第者. 行力轉勝增入

實智   三體性者. 以後得智用爲性. 兼以

大悲等  四業用者. 依梁攝論不住生死

涅槃是智用. 利益凡聖是智所成事  五種

類者有二. 一照物機智. 二授法藥智. 又

有十智如下說   六所成者. 以此位同下

第十地滿足相故智波羅蜜增上. 餘行無不

皆具. 是故此位行滿已入普賢無邊境界故.

下              欄

下文云. 入因陀羅網法界自在成就如來無

□解脫等也  七釋文中亦四. 標釋結歎. 釋

中三. 初擧本誓言. 二此菩薩下依言成行三

得一切法下行成德立. 又初卽言實. 二行實.

三益實. 初中亦三. 初總標擧. 二略釋. 三此菩

薩成就下擧事廣釋. 初中如說能行者. 謂行

稱初誓而成. 顯先言實也. 如行能說者. 言

稱終成之行. 顯後言實也. 由此始終實言

無二故名第一誠諦之語. 然此始終二誠實

言總有三類. 一約自行. 如菩薩初誓言捨

眼. 若有乞至如言而施. 有問其故答. 爲

菩提. 此言何證. 便發誓言事若不虛令眼

平復. 表非妄語. 眼隨言平復. 此則初言能

起行. 後言能增行. 二約利他行. 如菩薩初

誓度衆生如言救度. 縱自行滿亦不就果.

要稱本誓以盡生界. 此亦初言能起. 後言能

滿. 三約因果. 謂如菩薩初發誠言. 要修萬

行當成佛果. 如言行滿後果成佛. 師子吼

言. 我獨尊等. 此卽初言辨因. 後言顯果. 下

云人中雄大師子吼等. 是此門也. 上三義中.

於此行內. 義通具三. 文唯後二可知. 二略

釋中二句. 初釋如說能行. 謂如言起行故

云實語. 證入諸佛平等實性起入理行也.

善根齊等起緣事行也. 二釋如行能說. 謂

雖成廣善而不乖化志. 不失先言故無

二語. 以終不改始故名無二. 此卽初能行

故實. 後終不改故無二也. 此□三世諸佛同

行順佛果智故云隨順等也. 三廣釋中二.

初行德雖高而不捨本誓. 二何以故下釋

經數: 一七三三

經名: 華嚴經探玄記卷第六

頁數: 二三○

上              欄

不捨意. 初中先成十力智顯德尊高. 後而

不捨下明不捨本誓救攝衆生. 菩薩之行

十力之義如淨行品處已釋. 淨名經云. 雖

得佛道轉於法輪入於涅槃而不捨於菩

薩之道是菩薩行. 下釋意中三. 初*反釋. 謂

擧失. 違誓自誡不應. 二我當下順釋. 謂酬

遂本願以理自開. 三何以下轉釋. 謂憶本

念今令心勇悍. 於中二. 先憶本謂言發自

□. 豈還自食. 此恐違本誓失. 二是故下念

今謂由非他所請而能廢自爲他. 是故令

自德成殊勝. 今若捨救便乖此德. 此恐違

現德失. 由前起後故云是故也. 又釋我於

衆生是有勝德堪爲救度. 若捨不救則違

此德. 於中六句. 皆初標後釋. 一無著故勝.

二能調故上. 三解空離闇. 四願滿已得. 五

具德能變. 六佛念能攝. 上來成立本誓. 顯

不可違

自下第二依本誓言而成所1化. 於中三句.

初由前不捨得此度生無上智慧. 二隨一

切下正明救度. 三隨其等明成滿本願. 謂

如言所作無不究竟故云滿足已也

自下第三行成德立者. 謂此位滿成就普賢

法界圓明自在之德. 於中有二. 先成因滿

足. 後摩訶薩住大悲下明成果德備. 以德滿

菩薩具此因果二用故. 前中三. 先標二利.

二釋顯成滿. 三此菩薩義身下結德無盡. 前

中得自在智標自行滿也. 令衆生淨者標利

他圓也. 二別釋中二. 先顯前自在亦二. 一

明身無不至等空法界. 無量無□者明一

中              欄

處現卽一切處現故也. 無依者明身起無本

故得自在. 二明身無不容內含一切. 謂三世

間等悉身內現. 由此法界之身□含三位橫

該九世. 是故未來諸佛亦於中現. 二此菩薩

下顯前令衆2生淨. 於中三. 先知化器. 二隨

其下現身說法. 亦是化自身內之衆生. 三於

化不著. 謂以諸幻法化夢衆生. 是故雖化

□是無化. 三結德無盡中二. 先由前外化

滿顯量智無盡. 二入諸三昧下由因行圓

顯理智無二. 衆生依二者擧凡顯聖. 上來因

德竟. 同等覺位也. 智度論第四3十. 復次十

住菩薩與佛無有差別. 如遍吉文殊師利觀

世音等. 具足佛十力功德等而不作佛. 爲

廣度衆生故. 乃至云. 是諸菩薩於餘菩薩

爲大比於佛不能遍知. 如月光雖大於日

卽不現. 解云. 彼約十地名十住. 是第十地.

同此第十行中業用也. 第二同果德用中.

初牒前起後. 得佛下正顯所成. 此同妙覺

位. 文中通成如來十種功德智. 一得佛圓明

十力智. 二入帝網法界智. 三成佛無□解脫

智. 謂不思議解脫如不思議品說有十種. 四

成人雄無畏智. 謂吼其實德故也. 五得轉

大法輪智. 謂法王宣法故. 六成佛無□智.

顯無微細□無明. 七絶生死下成佛無垢

智. 顯無微細著無明. 亦顯變易盡處也. 八

廣益衆生智. 九興護正法智. 十無功攝化

智. 謂能盡同古佛攝化方便. 下結及嘆可知.

上來正說竟  自下第二明說別益有二. 初

動地者生信功德. 二雨供等者是敬重功德

下              欄

有四. 一雨供. 二作樂奏十行曲. 三天光. 四

天音[&FFFF]#十行德. 上來總是一世界中說十行

竟  自下第二大段明十方無盡世界所說十

行. 供等亦爾. 與此合同. 結成一部. 謂一十

行卽一切十行故也. 上來一說一切說總明

說分竟  自下第六明證成分. 於中二. 初

明此處證. 後明一切處證. 前中四. 初明菩

薩來集. 二歎此所說. 三各擧證事. 四是故下

述意成證. 問旣由行法圓融令彼菩薩世

界諸佛同名功德. 何故此處佛及世界不名

功德. 答此經中凡是所證皆悉同是盧舍那

佛. 世界同是華藏娑婆. 其說法菩薩卽從法

受名. 凡是能證必同法名. 以主伴異故. 若

此處望彼此爲能證. 卽此名同彼彼名同此.

是此經中4[&FFFF]#例宏致之所爾也. 上來十方

各十萬刹同說十行. 總屬於此一主之伴. 猶

自非是十方主攝. 是故後更結於十方. 明一

切處同證. 上來一證一切證總明證說竟第

七重頌分中二. 先[&FFFF]#意後正頌. 前中句別有

十. 一觀十方顯同說. 二觀眷屬令5樂聞下

正顯說意. 三爲令紹果. 四爲令淨因. 五

願堅. 六行續. 此上自分. 七勝進攝佛. 此上

自德. 下明利他. 八說十行衆生善根差別

令物習學. 九量器授法. 十總結. 此等[&FFFF]#約

因門而說故俱名種. 又是性種之位故也.

正重頌中. 七言五言梵本無別. 俱以四句

爲頌. 總有百一偈耳. 此中偈頌與前長行

文勢不同. 略論五例. 一前卽約位始終布

列而說. 今卽會融前說令無始終. 是故一